Michael Jensen fra Aalborg Styrkeløfterklub løftede sammenlagt 795 kilo i de tre discipliner squat, bænkpres og dødløft. Det er ny dansk rekord. Alene i dødløft blev det til 317,5 kilo - også dansk rekord De tunge løft rakte dog ikke til en plads på skamlen. Michael Jensen sluttede på en samlet syvendeplads i 90-kilo klassen. -Jeg er godt tilfreds. Ikke mindst fordi det gik så godt i dødløft, siger Michael Jensen Michael Jensen er 28 år og har i de seneste otte år vundet syv danske mesterskaber inde for sin vægtklasse.

Referat:
To danske rekorder var ikke nok til en EM-medalje til den nordjyske styrkeløfter Michael Jensen ved Europamesterskaberne i styrkeløft i Finland.